Πλάτων Ρωσσέτος

Ο Πλάτων Ρωσσέτος του Θωμά (και Ρωσέτος, 1896 – 6 Οκτωβρίου 1944) ήταν Έλληνας ποτοποιός από την Ανατολική Θράκη, αιρετός δήμαρχος της Κατερίνης από το 1937 μέχρι το 1938. 
 Βιογραφικά στοιχεία
Καταγόταν από την Ανατολική Θράκη και ήταν πρόσφυγας. Εργαζόταν ως ποτοποιός (την περίοδο του θανάτου του) και ως ποτοπώλης. Εξελέγη το Φεβρουάριο του 1938 πρόεδρος του Αδελφάτου Σανατορίου Πέτρας Ολύμπου.
Εξελέγη δήμαρχος από το λαό το 1937 αλλά απολύθηκε από τον Μεταξά.

 Θάνατος 
Την περίοδο της Κατοχής ο Ρωσσέτος συνελήφθη και φυλακίστηκε μαζί με άλλα άτομα. Ο πρωτοπόρος δημοσιογράφος της Πιερίας, Σάββας Κανταρτζής, περιέγραψε στα απομνημονεύματά του τον τραγικό θάνατο του Ρωσσέτου, τον οποίο είχε επισκεφτεί στη φυλακή και ετοιμαζόταν να τον υπερασπιστεί στη δίκη του."Νίκη Χωρίς Ρομφαία" ,Τόμος ΙΒ, σελ.1805-1822, 1984 (απομνημονεύματα του Σάββα Κανταρτζή, εφ. Νέα Εποχή) Εκτελέστηκε από τους αντάρτες του ΕΛΑΣ στον Αρωνά μαζί με άλλα 49 άτομα.Αντώνης Ζαρκανέλας,   ΕΟΡΤΑΣΜΟΣ ΤΟΥ ΕΑΜ ΜΕ ΑΝΘΡΩΠΟΘΥΣΙΑ ΣΤΟΝ ΑΡΩΝΑ ΠΙΕΡΙΑΣ, 69 ΧΡΟΝΙΑ ΠΡΙΝ , Τα Ολύμπια Νέα, 15-10-2013, ανάκτηση 21-7-2015. Ήταν 48 ετών. Μαζί με τον Ρωσσέτο εκτελέστηκαν και άμαχοι. Η Πιερία ήταν μια από τις ελάχιστες περιοχές όπου έγιναν εκτελέσεις από αντάρτες του ΕΑΜ/ΕΛΑΣ.

Πηγές

Ρωσσετος